स्पेन स्कटल्यान्डसँग स्तब्ध
उत्कृष्ट प्रदर्शन गरेको स्कटल्यान्डले मंगलबार युरो २०२४ छनोटमा स्पेनलाई २–० ले स्तब्ध पारेको छ । ह्याम्पडेन पार्कमा भएको समूह ‘ए’ को खेलमा स्कटल्यान्डका लागि दुवै गोल स्कट म्याकटोमीले गरे । स्कटल्यान्डको यो लगातार दोस्रो जित हो र उसको छ अंक भएको छ ।
पेरिस — उत्कृष्ट प्रदर्शन गरेको स्कटल्यान्डले मंगलबार युरो २०२४ छनोटमा स्पेनलाई २–० ले स्तब्ध पारेको छ । ह्याम्पडेन पार्कमा भएको समूह ‘ए’ को खेलमा स्कटल्यान्डका लागि दुवै गोल स्कट म्याकटोमीले गरे । स्कटल्यान्डको यो लगातार दोस्रो जित हो र उसको छ अंक भएको छ ।स्कटल्यान्डले प्रतिस्पर्धात्मक खेलमा स्पेनलाई हराएको यो ३९ वर्षयता पहिलो हो । यसै समूहको अर्को खेलमा जर्जिया र नर्वेले १–१ को बराबरी खेले । मंगलबारका अन्य छनोट खेलमा क्रोएसियाले टर्कीलाई २–०, वेल्सले लात्भियालाई १–० ले हरायो ।यस्तै, रोमानियाले बेलारुसलाई २–१ र स्विटजरल्यान्डले इजरायललाई ३–० ले पराजित गर्‍यो भने कोसोभो र एन्डोराले १–१ को बराबरी खेले ।